La campanya itinerant “Generació D” recorrerà Sagunt per a ajudar la ciutadania a millorar les seues habilitats digitals
11 de setembre 2023

![](/media/y1vpq4w3/cartell-dgital-rtve_sagunt_page-0001-copia_c.jpg?width=406&height=587&mode=max)

La flota de “Generació” D, formada per sis autobusos, es desplega per Sagunt amb la finalitat de desenvolupar i millorar les competències digitals de la seua ciutadania, aprendre a traure partit de les oportunitats de la digitalització i conéixer noves eines. Esta iniciativa es durà a terme durant els dies 11 de setembre, de 16.30 hores a 20.30 hores; i 12 i 13 de setembre, de 10.30 hores a 13.30 hores i de 16.30 hores a 20.30 hores, en el Triangle Umbral (Av. Doctor Fleming)

La campanya “Generació D” està finançada pels Fons Europeus – Next Generation a través de la Secretaria d'Estat de Digitalització i Intel·ligència Artificial (SEDIA), dependent del Ministeri d'Assumptes Econòmics i Transició Digital. L'Ajuntament de Sagunt col·labora en esta iniciativa.

Esta experiència, pensada per a tots els públics, ofereix als usuaris multitud de recursos i orientació per al senzill desenvolupament de les seues competències digitals. Les activitats són totalment gratuïtes i tenen una duració aproximada d'uns 30 - 40 minuts.

![](/media/c2aaaedf/diptic_rtve__page-0001_c.jpg?width=850&height=603.9977477477478)

**Una experiència personalitzada i per a tots els públics**

L'interior de la unitat mòbil està equipat amb tecnologia immersiva que convida a participar en una sèrie d'activitats pràctiques per a fomentar i incentivar el desenvolupament de les competències digitals. L'experiència és completament personalitzada i s'ajusta a les necessitats de cada usuari.

Per això, el visitant començarà enfrontant-se a un test autodiagnòstic que permetrà conéixer el seu nivell de coneixement digital per a després superar jocs i activitats d'allò més variades i de tots els nivells: des d'aprendre a realitzar una cerca òptima en internet fins a fugir de les ‘_fake news’_, optimitzar l'ús de les teues xarxes socials o gestionar la teua identitat digital.

A més, l'autobús comptarà amb una sala de eixida en la qual els usuaris hauran de posar en pràctica l'aprés si volen resoldre el joc i aconseguir eixir de la sala. I per a aquells que vulguen aprendre de la mà de formadors professionals, en les unitats s'impartiran tallers grupals i taules redones entorn de l'actualitat digital.

D'altra banda, cada activitat anirà sumant punts en funció del nombre d'usuaris de la localitat que interactuen en l'autobús. La localitat que aconseguisca posicionar-se en el lloc número un del rànquing general de municipis d'Espanya obtindrà un premi.

![](/media/zhchkjtv/diptic_rtve__page-0002_c.jpg?width=850&height=603.9977477477478)

*   [](http://www.facebook.com/sharer.php?u=https://aytosagunto.es/va/actualitat/la-campanya-itinerant-generacio-d-recorrera-sagunt-per-a-ajudar-la-ciutadania-a-millorar-les-seues-habilitats-digitals/ "Facebook")
*   [](http://twitter.com/share?url=https://aytosagunto.es/va/actualitat/la-campanya-itinerant-generacio-d-recorrera-sagunt-per-a-ajudar-la-ciutadania-a-millorar-les-seues-habilitats-digitals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-campanya-itinerant-generacio-d-recorrera-sagunt-per-a-ajudar-la-ciutadania-a-millorar-les-seues-habilitats-digitals/ "Linked In")
*   [](mailto:?body=https://aytosagunto.es/va/actualitat/la-campanya-itinerant-generacio-d-recorrera-sagunt-per-a-ajudar-la-ciutadania-a-millorar-les-seues-habilitats-digitals/)